tomron87/hebrew-wikipedia-sentences-corpus huggingface dataset:
האסטרואיד "לוטטיה" התגלה לראשונה ב־15 בנובמבר 1852, על ידי הרמן גולדשמידט.
ב־10 ביולי 2010 הגשושית רוזטה של סוכנות החלל האירופאית חלפה על פני מרחק מינימלי של 3170 ק"מ במהירות של 15 קמ"ש לשנייה וצילמה את האסטרואיד.
האסטרואיד לוטטיה שייך לקבוצת אסטרואידים גדולים, ממדיהם מעל 100 ק"מ.
אסטרואיד זהו שריד נדיר מהחומר המקורי שיצר את מערכת השמש.
גילם של חלקים מפני השטח שלו הם 3.6 מיליארד שנה.
נספרו על האסטרואיד יותר מ־356 מכתשים שקוטרם נע בין 600 מטר עד 55 ק"מ, ועומקם מגיע ל־10 ק"מ.
המכתש הגדול ביותר שנמצא עליו הוא מכתש "מסיליה" שקוטרו 55 ק"מ.
פנימו של האסטרואיד לוטטיה הוא נקבובי, וצפיפות גבוהה מעידה שהוא עשיר ביסודות מתכתיים, כגון ברזל.
האסטרואיד מכוסה בשכבת אבק שהגרגירים שלה הם בגודל של 50 עד 100 מיקרון.
בנוסף, התגלו רשת של "Gooves" - סדקים וגרבנים הדומים לכאלה שמצויים על פובוס.
לוטטיה הוא האסטרואיד הגדול ביותר שביקרה בו גשושית.
אסטרואיד זה לא מסיבי מספיק כדי לאפשר לכוח הכבידה לעגל אותו.
נראה שהגוף מצולק במכתשים רבים, שאריות מימיה הראשונים של מערכת השמש.
אסטרואיד זה עובר של כוכב לכת, בימינו הוא עדיין קפוא, ונמדד בטמפרטורה של K 28- ל־K 103-.
21st Century Fox (בעברית: פוקס המאה ה-21) הוא אלבום האולפן החמישי של זמרת הפופ האמריקאית סמנתה פוקס.
האלבום יצא לאור ב-6 באוקטובר 1997, על ידי חברת התקליטים איצ'יבן רקורדס.
מתוך האלבום יצא השיר "Let Me Be Free" שזכה להצלחה נאה ברחבי העולם.
ב-AllMusic קיבל האלבום דירוג של שני כוכבי זהב מתוך חמישה בסך הכול.
האלבום הופק על ידי קריס בונצ'י, אלכס טרימה ודלגדו, נוג + טופאל, איאן הורן, פטריק מקמהון, אנדראס ברוהן, טים 3 פרודקשנס, טום פרדריקס.
האלבום מכיל בתוכו שירים בסגנון היורודאנס והפופ.
כמה עשורים לאחר צאתו, הועלה האלבום לרשת הזרמת המדיה ספוטיפיי.
21 גשרים הוא סרט מתח ופעולה אמריקאי משנת 2019 בכיכובם של צ'דוויק בוזמן, סיינה מילר, ג'יי קיי סימונס, סטפן ג'יימס, קית' דייוויד וטיילור קיטש.
בלש משטרת ניו יורק אנדרה דייוויס (צ'דוויק בוזמן), שנחקר לא פעם במחלקה לחקירות שוטרים על כך שהפעיל כוח קטלני בשבעה מקרים שונים, מונה לחקור שוד לילי.
שני נחתים לשעבר, ריי (טיילור קיטש) ומייקל (סטפן ג'יימס), נשכרו לשדוד משלוח סמים שהוסתר במרתף מסעדה, אולם השוד השתבש, והשניים ניהלו קרב יריות עם שוטרים שהגיעו למקום והרגו שמונה מהם.
השודדים נמלטו על נפשם למנהטן ודייוויס מנהל אחריהם מצוד ברחבי העיר.
שעיה בן אברהם-ג'וזף הידוע בשם הבמה 21 סבאג' () הוא ראפר, פזמונאי ומפיק מוזיקלי יליד לונדון, אשר גדל באטלנטה, ג'ורג'יה.
שעיה בן אברהם-ג'וזף נולד ב-22 באוקטובר 1992 בלונדון.
בגיל 7 הוריו התגרשו והוא עבר לאטלנטה יחד עם אימו.
לאחר מותו של חברו ביום הולדתו ה-21, התחיל סבאג' לעשות מוזיקה.
קריירת המוזיקה שלו סובסדה במקור על ידי דודו של חברו המנוח, שהעניק לו כסף לזמן האולפן ב-2013. ב-12 בנובמבר 2014, יצא סינגל הבכורה של סאבאג', "Picky" בהפקתו של די ג'יי פלוג.
בהמשך נכלל במיקסטייפ הבכורה שלו, The Slaughter Tape, שיצא ב־25 במאי 2015.
ב-2 ביולי 2015, הוציא סבאג' מיני-אלבום שיתופי פעולה, בשם Free Guwop.
מיני-אלבום זה הוא מחווה לחברו של סבאג', הראפר גוצ'י מיין.
ב-1 בדצמבר 2015, הוציא את המיקסטייפ השני שלו, Slaughter King.
ב-15 ביולי 2016, הוציא 21 סבאג' מיני-אלבום משותף יחד עם המפיק המוזיקלי האמריקאי מטרו בומין, בשם Savage Mode.
האיחוד זכה להצלחה בינלאומית והגיע למקום 23 בבילבורד 200. הסינגל מתוך המיני-אלבום, "X", בו מתארח הראפר האמריקאי פיוצ'ר, אושר על ידי בילבורד כפלטינה בארצות הברית, בהיותו הפלטינה הראשונה של 21. ב־18 בינואר 2017, הודיעה סאבאג שחתם בחברת התקליטים האמריקאית אפיק רקורדס.
ב-2017, אלבום הבכורה שלו, Issa Album, כיכב לראשונה במקום השני במצעד בילבורד 200 האמריקאי.
הסינגל המוביל מתוך האלבום, "Bank Account", הגיע לשיאו במקום ה-12 בבילבורד הוט 100. מאוחר יותר באותה השנה התארח בשירו של פוסט מאלון "Rockstar", הגיע למקום הראשון בבילבורד הוט 100 והיה לשיר הראשון של סבאג' להגיע לצמרת המצעד.
ב-31 באוקטובר 2017 יצא אלבום אולפן משותף של 21 סבאג', אופסט ומטרו בומין בשם Without Warning.
האלבום הגיע בשיאו למקום הרביעי בבילבורד 200, וזכה לשבחים רבים מהמבקרים.
ב-21 בדצמבר 2018 הוציא את אלבום האולפן השני שלו, I Am > I Was.
האלבום כולל הופעות אורח של טראוויס סקוט, פוסט מאלון, ג'יי קול, דונלד גלובר, אופסט ועוד.
האלבום הגיע למקום הראשון בבילבורד 200 וזכה ל-131,000 מכירות בארצות הברית.
הסינגל המוביל מתוך האלבום, "A Lot" בהשתתפות ג'יי קול, זכה להצלחה רבה כאשר הגיע למקום ה-12 בבילבורד הוט 100 וזכה בפרס גראמי לשיר הראפ הטוב ביותר.
בשנת 2020, הוציא יחד עם המפיק מטרו בומין את אלבומם המשותף Savage Mode II, שהגיע למקום הראשון במצעד הבילבורד 200. האלבום נתמך על ידי הסינגלים "Runnin" ו-"Mr.
Right Now" (בהשתתפות דרייק) שהגיעו לעשירייה הפותחת במצעד הבילבורד הוט 100.
ביוני 2022 השתתף בשירו של הראפר דרייק, "Jimmy Cooks", שהגיע היישר אל המקום הראשון במצעד הבילבורד הוט 100 והיה לשירו השלישי של 21 סבאג' שהגיע למקום הראשון במצעד.
בנובמבר אותה השנה, הוציאו הראפרים אלבום משותף בשם Her Loss.
ב-12 בינואר 2024, הוציא את אלבום הסולו השלישי שלו, American Dream.
2017: Without Warning (ביחד עם אופסט ומטרו בומין)
2015: Free Guwop (יחד עם סוני דיגיטל)
2016: Savage Mode (יחד עם מטרו בומין)
במדעי המחשב, 21 הבעיות ה-NP שלמות של קארפ הן רשימה של 21 בעיות שהציג ריצ'רד קארפ במאמרו משנת 1972, reducibility among combinatorial prolems.
המאמר הגיע מעט אחרי פרסום משפט קוק לוין, בו הוכח שבעיית הספיקות קשה לפחות כמו כל בעיה אחרת בNP.
במאמר הציג קארפ את המושג NP שלמות, והראה על 21 בעיות שהן NP שלמות.
מאז הוכחו עוד אלפי בעיות כ-NP שלמות, והשאלה האם P=NP (שהוצגה גם היא במאמר) הפכה לאחת השאלות הפתוחות המרכזיות במדעי המחשב.
להלן הרשימה של 21 הבעיות.
בכל בעיה מוצגת בקצרה הרדוקציה שהציג קארפ: פונקציה מבעיה NP שלמה אחרת אליה, שמוכיחה שהיא קשה לפחות כמוה.
למשל, תכנון ליניארי בשלמים קשה לפחות כמו בעיית הספיקות, כי לו הייתה דרך מהירה לפתור את בעיית התכנון ליניארי בשלמים, ניתן היה (בהינתן בעיית ספיקות) להפעיל את הרדוקציה, לפתור בדרך מהירה את בעיית התכנון ליניארי בשלמים, ולקבל פתרון גם לבעיית הספיקות.
בהינתן פסוק בצורת CNF, כלומר אוסף פסוקיות עם סימני או בתוכן וסימני וגם ביניהן, האם יש השמה שתספק את כולן?
בעיה זו הוכחה על ידי קוק כ-NP שלמה.
בהינתן אוסף משתנים עם אילוצים ליניאריים עליהם, האם יש לה פתרון עם ערכים בוליאניים (0 או 1)?
למעשה מדובר בבעיה חלשה יותר מבעיית תכנון ליניארי רגילה, שדורשת למקסם פונקציה ליניארית כלשהי.
מחליפים כל פסוקית באי-שוויון, שבו ליטרל מוחלף במשתנה , ושלילת הליטרל - בביטוי .
סכום משתנים אלה לפחות 1. כך השמה מספקת תוחלף בהשמה של 1 למשתנים שהם T, ו-0 למשתנים שהם F.
בהינתן גרף G ומספר k, האם יש בגרף קליקה בגודל k?
מחליפים כל זוג של (ליטרל, פסוקית שהוא מופיע בה) בקודקוד, ומחברים קודקודים אם אין ביניהם סתירה.
כך השמה מספקת תוחלף בקליקה שבה לכל פסוקית נבחר ליטרל שמקבל בה T.
בהינתן משפחת קבוצות S ומספר l, האם יש במשפחה l קבוצות זרות בזוגות?
לכל קודקוד בגרף המקורי, יוצרים את קבוצת הקשתות שנוגעות בו בגרף המשלים.
כך קליקה תוחלף בקבוצת הקבוצות שמיוצגות על ידי קודקודיה.
בהינתן גרף G ומספר k, האם יש קבוצת קודקודים שגודלה לכל היותר k כך שכל קשת נוגעת בקודקוד מהקבוצה?
הגרף נלקח להיות הגרף המשלים, k יהיה מספר הקודקודים בגרף פחות גודל הקליקה.
כך המשלים של קליקה יהיה כיסוי קודקודים בגרף החדש.
בהינתן משפחת קבוצות S ומספר k, האם יש במשפחה k קבוצות שאיחודן שווה לאיחוד הקבוצות?
האלמנטים הם קשתות, והקבוצות הן: לכל קודקוד v בגרף המקורי, תהיה קבוצה שהיא קבוצת כל הקשתות שנוגעות בקודקוד הזה.
כך כיסוי יוחלף בקבוצת הקבוצות שמיוצגות על ידי קודקודיו.
בהינתן גרף מכוון H ומספר k, האם יש קבוצת קודקודים בגודל k כך שכל מעגל עובר בקודקוד מהקבוצה?
הופכים כל קשת בגרף המקורי (הלא מכוון) לשתי קשתות, אחת בכל כיוון.
כך כיסוי יהפוך לקבוצת feedback.
בהינתן גרף מכוון H ומספר k, האם יש קבוצת קשתות בגודל k כך שכל מעגל עובר בקשת מהקבוצה?
יוצרים שני עותקים של הגרף, מוסיפים קשתות לכל קודקוד מהעותק הראשון שלו לשני, ולכל קשת בגרף המקורי - קשת
כך כיסוי יהפוך לקבוצת קשתות (מקודקוד שבכיסוי לקודקוד המתאים בעותק השני).
בהינתן גרף מכוון, האם יש בו מעגל שעובר בכל הקודקודים?
בונים כמה עותקים של הגרף, שמחוברים דרך k קודקודים חדשים, בצורה כזאת שהדרך היחידה למעגל המילטוני תהיה אם נגיע לקודקודים החדשים הללו דרך קודקודים שמהווים כיסוי.
בהינתן גרף לא מכוון, האם יש בו מעגל שעובר בכל הקודקודים?
יוצרים שלושה עותקים של הגרף, מחברים לכל קודקוד את הקודקודים המתאימים בין העותק הראשון לשני ובין השני לשלישי, ועבור כל קשת - קשת מתאימה מהעותק השלישי לראשון.
כך מעגל המילטוני מכוון יהפוך למעגל שכולל את אותן קשתות מהעותק השלישי לראשון, ושאר הקשתות - זהות.
בהינתן פסוק CNF שבכל פסוקית בו יש עד שלושה ליטרלים, האם הוא ספיק?
כל עוד הבעיה איננה 3CNF, מוסיפים משתנה חדש ובעזרתו מפצלים את אחת הפסוקיות לפסוקית עם 3 משתנים ועוד פסוקית עם פחות משתנים מהמקורית, וכן עוד פסוקיות שמבטיחות שהפסוק החדש יהיה ספיק אם ורק אם המקורי ספיק.
כיוון שבפעולה זו הורדנו ב-1 את כמות המשתנים מאחת הפסוקיות, אפשר להמשיך עד שמקבלים בעיית 3SAT.
בהינתן גרף G ומספר k, האם אפשר לצבוע את הקודקודים ב-k צבעים כך שאף קשת לא תחבר קודקודים מאותו הצבע?
(זה היה הנוסח המקורי; היום ידוע שהבעיה NP שלמה גם ל-k קבוע, אם k>2).
יוצרים קודקודים מהמשתנים ומהפסוקיות ומחברים אותם כך שכל משתנה חייב להיצבע בצבע הפסוקית בה הוא מקבל T.
בהינתן גרף G ומספר l, האם ניתן למצוא l קליקות שאיחודן מכסה את כל הגרף?
לוקחים את הגרף המשלים, המספר נשאר זהה.
כך קבוצת הקודקודים שהייתה צבועה בצבע מסוים הופכת לקליקה בגרף החדש.
בהינתן משפחת קבוצות, האם קיימות מתוכן קבוצות זרות בזוגות שאיחודן שווה לאיחוד כל המשפחה?
כל אלמנט יהיה קודקוד, קשת, או שלישייה של (קודקוד, קשת, צבע) אם הקודקוד נוגע בקשת.
הקבוצות יהיו: קודקוד יחד עם קשת וצבע (עבור כל צבע), וקשת יחד עם שני קודקודיה ושני צבעים שונים (עבור כל שני צבעים שונים).
כך צביעה חוקית הופכת לכיסוי מדויק שכולל לכל קודקוד את הקבוצה שכוללת את הצבע שהוא נצבע בו, ולכל קשת - את הצבעים של קודקדיה.
בהינתן משפחת קבוצות, האם קיימת קבוצה שנחתכת עם כל אחת מהן בדיוק באיבר אחד?
האלמנטים הם הקבוצות בבעיית המקורית; לכל אלמנט בבעיה המקורית, מסתכלים על קבוצת כל הקבוצות שהכילו אותו, וכך מקבלים את משפחת הקבוצות.
כך הכיסוי המדויק הופך ל-hitting set.
בהינתן גרף G עם משקלים על הקשתות, קבוצת קודקודים N ומספר טבעי k, האם יש ל-G תת-עץ שמכיל את כל קודקודי N?
קודקודי הגרף החדש הם האלמנטים בבעיה המקורית, הקבוצות, וקודקוד חדש.
יש קשת מאלמנט לקבוצה אם הוא נמצא בה (במשקל 0), ומהקודקוד החדש לכל קבוצה (במשקל שהוא גודל הקבוצה).
הקבוצה N היא האלמנטים והקודקוד החדש, k הוא מספר האלמנטים.
כך כיסוי מדויק הופך לעץ בו הקודקוד החדש מתחבר לקבוצות בכיסוי המדויק, והן מתחברות לכל הקודקודים שבהן, משקל העץ הזה בדיוק k.
בהינתן קבוצה סופית T ותת קבוצה U של , האם קיימת קבוצה כך ש-|T|=|W| שכל שני אלמנטים בה שונים בכל הקואורדינטות?
T הוא זוגות של קבוצה ואלמנט שנמצא בה.
להגדרת U מגדירים לכל קבוצה S תמורה שיש לה מעגל על איברי S.
לוקחים את U להיות שהדרך היחידה למצוא התאמה היא להעביר את האיברים מאחד לשני עבור קבוצות שמשתתפות בכיסוי, ולהשאיר אותם במקום עבור קבוצות שלא משתתפות בכיסוי.
בהינתן קבוצת מספרים ומספר נוסף b, האם יש תת-קבוצה שלהם שסכומה בדיוק המספר הנוסף?
כיום מקובל לקרוא בעיית תרמיל הגב לבעיה אחרת, ולבעיה הזאת לקרוא בעיית הסכומים החלקיים.
כל קבוצה מוחלפת במספר שמייצג את הקבוצה בבסיס ספירה d, כאשר d הוא מספר הקבוצות ועוד 1. כלומר, בבסיס d, למספר ה-i יש 1 במקום ה-j אם בקבוצה ה-i יש את האלמנט ה-j, אחרת 0. b הוא המספר 11...1 בבסיס d.
כך הקבוצות שבכיסוי המדויק הופכות למספרים שסכומם הוא 11...1.
בהינתן רשימת עבודות, שלכל אחת מהן זמן שלוקח לבצע, זמן אחרון לביצוע, וקנס במידה והיא לא מבוצעת עד סוף הזמן, וכן מספר k, האם ניתן לסדר את העבודות כך שסך הקנסות לא יעלה על k?
את המספר הופכים לבעיה שהזמן שלוקח לבצע הוא , הזמן האחרון הוא , והקנס הוא .
כך הדרך היחידה להימנע מקנסות היא להתחיל מבעיות שמסתכמות ל-b.
בהינתן וקטור של מספרים שלמים, האם יש שתי תתי קבוצות זרות שאיחודן הוא כל הווקטור, כך שסכום המספרים בשתי הקבוצות שווה?
כך הדרך היחידה לחלק באופן שווה היא בצד אחד קבוצה מהווקטור המקורי שסכומה b, יחד עם האיבר , ובצד השני כל השאר.
בהינתן גרף עם משקלים טבעיים לקשתות ומספר W, האם יש חלוקה של הקודקודים לשתי קבוצות כך שסכום הקשתות בין הקבוצות עולה על W?
הגרף הוא הגרף המלא שקודקודיו מייצגים את המספרים, ומשקל הקשת מ-i ל-j הוא .
כך רק חלוקה שווה תתן חתך גדול מספיק (נובע מאי שוויון קושי שוורץ).
"21 הלהיטים הגדולים של אילנית" הוא אלבום האוסף השישי של הזמרת הישראלית אילנית.
את האלבום הוציאה בשנת 1991 לאור חברת התקליטים התקליט חיפה על גבי תקליטור בקטלוג CD-114. נכללו בו גם משיריה של אילנית כסוליסטית וגם מהלהיטים של הצמד אילן ואילנית, שפעל עד שנת 1973.
22/11/63 הוא רומן מדע בדיוני משנת 2011 מאת הסופר האמריקאי סטיבן קינג.
הספר, אשר מתמקד בנוסע בזמן שמנסה למנוע את ההתנקשות בנשיא ארצות הברית ג'ון פ.
הספר יצא לשווקים ב-8 בנובמבר 2011 והפך במהרה לרב מכר.
הספר נשאר ברשימת רבי-המכר של הניו יורק טיימס במשך 16 שבועות.
העלילה מתמקדת בג'ייק אפינג, מורה לאנגלית בתיכון ממיין, שמגלה פורטל אשר מאפשר לחזור בזמן ל-9 בספטמבר 1958. ג'ייק מבקר בהמשך במסעדת דיינר מקומית בבעלותו של אל טמפלטון.
במהלך אחד מהביקורים במסעדת הדיינר ג'ייק נדהם לגלות שאל חלה בסרטן ריאות סופני, למרות שבלילה הקודם הוא נראה בריא לחלוטין.
אל מבקש שג'ייק יבוא עימו לחלק האחורי של הדיינר שם הוא מראה לו פורטל המאפשר לכל מי שעובר בו לחזור בזמן ל-9 בספטמבר 1958. הפורטל מאפשר לכל מי שעובר בו לשנות את העבר וכתוצאה מכך גם את ההווה.
אל מגלה לג'ייק שהוא מעוניין להשתמש בפורטל על מנת למנוע את ההתנקשות בג'ון פ.
קנדי במטרה לשנות באופן זה את ההיסטוריה לטובה.
אל מספר לג'ייק שהוא ניסה לעשות זאת בעצמו במשך ארבע שנים, למרות שבהווה הוא נכנס לפורטל רק בלילה הקודם, אך משום שיש לו כעת סרטן הוא אינו מסוגל יותר להמשיך במשימה.
הוא מצליח לשכנע את ג'ייק לקחת על עצמו את המשימה הזו.
בתחילה ג'ייק חוזר לשנת 1958 ומגלה שהוא מסוגל לשנות את העבר לאחר שהוא מציל את חיי בני המשפחה של אחד מתלמידיו.
אף על פי כן, לאחר שהוא חוזר להווה הוא מגלה שהוא גרם בעקיפין למותו של חברו אשר נשלח בקו זמן זה להילחם במלחמת וייטנאם.
במהלך הספר יש רפרנס לזה (ספר אחר של סטיבן קינג) הוא פוגש שניים מהילדים מהסיפור שם ומנהל איתם שיחה, וכן הוא רואה לרגע קצר את הזה המפלצת של הספר ההוא.
בהמשך ג'ייק מחליט להיכנס שוב לפורטל על מנת למנוע את רצח קנדי.
לאחר שהוא חוזר לשנת 1958 ג'ייק עובר לגור בעיירה ג'ודי אשר במדינת טקסס.
בהמשך ג'ייק מתאהב בספרנית סיידי דנהיל.
ככל שג'ייק מתקרב לתאריך הגורלי של ה-22 בנובמבר 1963, הוא מתחיל להתמודד עם אתגרים ודילמות מוסריות רבות.
ב-2016 שירות הסטרימינג Hulu הפיק מיני-סדרה בת שמונה פרקים שהתבסס על עלילת הספר.
ג'יימס פרנקו כיכב בסדרה בתפקיד ג'ייק אפינג.
21st Century Boy (בעברית: ילד המאה ה-21) הוא אלבום הבכורה של הזמר הבלגי מוסטי.
את האלבום הוציאה ב-19 באוקטובר 2018 לאור חברת התקליטים וורנר מיוזיק בלגיה.
יצאו מתוכו שלושה סינגלים מסחריים: "21st Century Boy", שדורג במקום התשיעי במצעד הפזמונים של אולטראטופ ולוניה; "What a Day" ו-"Blind".
עטיפת האלבום 21st Century Boy מציגה תצלום פורטרט של מוסטי.
הוא ממוקד מאוד בפניו, שמביטות ישירות למצלמה.
ידו השמאלית מונחת על לחיו ופיו, בעוד שידו הימנית מורמת ומכסה חלקית את ראשו.
הרקע של התצלום הוא לבן.
פניו מוארות היטב וניתן לראות את פרטי עורו באופן ברור.
"21st Century Boy" (בעברית: "ילד המאה ה-21") הוא שיר שהוקלט על ידי הזמר הבלגי מוסטי.
הוא יצא לאור ב-10 ביולי 2018, בהוצאת חברת התקליטים וורנר מיוזיק בלגיה, כסינגל מתוך אלבום הבכורה שלו, 21st Century Boy.
השיר הגיע למקום התשיעי במצעד הפזמונים של אולטראטופ ולוניה.
הוא נכתב על ידי הזמר והופק על ידי ג'ים הנדרסון ות'יבאוד דמיי.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-1.2 מיליון השמעות.
הווידאו קליפ הרשמי של השיר פורסם ב-10 ביולי 2018.
נכון לפברואר 2024 עומד מונה הצפיות של הקליפ על למעלה מ-450 אלף צפיות.
אזורתאריך יציאהפורמטחברת תקליטיםעולם10 ביולי 2018סטרימינג • הורדה דיגיטליתוורנר מיוזיק בלגיה
22:22 הוא מיני-אלבום הבכורה של הזמרת הישראלית יובל רפאל.
המיני-אלבום יצא לאור ב-19 באוקטובר 2025, על ידי חברת התקליטים די-מיוזיק.
לאחר הגעת רפאל למקום השני באירוויזיון 2025 עם השיר "New Day Will Rise", הקימה רפאל הרכב נגנים בהובלת המפיק עמוס בן-דוד.
היא הופיעה רבות בישראל ובחו"ל והחלה לעבוד עם יוצרים בולטים כמו טל קסטיאל, ליעם חכמון ודין אלבז.
ב-8 באוקטובר 2025, הכריזה רפאל על צאת המיני-אלבום שלה מסמן את המהלך המוזיקלי הראשון של רפאל לאחר החשיפה הבינלאומית הגדולה על במת תחרות האירוויזיון, והוא מתואר על ידיה כפרויקט אישי, רוחני וחשוף.
האלבום כולל שלושה שירים מקוריים, כששניים מהשירים נכתבו במשותף על ידי רפאל.
בפוסט שעלה בדף האינסטרגם של האמנית היא מסבירה כי שמו של האלבום "22:22" מבטא אמרה בעלת משמעות אישית ורוחנית עמוקה עבורה, משמעות שהתחזקה משמעותית בעקבות אירועי שבעה באוקטובר בהם שרדה את הטבח בפסטיבל נובה.
רפאל סיפרה כי צירוף הספרות מופיע מול עיניה באופן עקבי מזה כשנתיים, וכי במספרי מלאכים פירושו הוא "את בדרך הנכונה".
לדבריה, מסר זה שימש לה ככוח מניע ואמונה שאחזה בה כדי להתמודד עם הטראומה ולהתקדם "ברוגע, בשקט ובשלווה".
היא אף הגדירה את המספר כמוטיב שמלווה ו"סולל לה את הדרך".
האלבום כולל שלושה שירים מקוריים, ששניים מהם נכתבו במשותף על ידי יובל רפאל, ובשיתוף עם יוצרים אחרים ובהם טל קסטיאל, ליעם חכמון, ודין אלבז.
השירים בסגנון של פופ ישראלי מודרני עוסקים בנושאים של התמודדות, פגיעות, אהבה, תקווה וריפוי:
"ומה איתך": מתאר רגע של עימות פנימי והתמודדות עם הפחד, לצד ההכרה בצורך בתנועה פנימית.
השיר נוגע בקונפליקט בין האשמה עצמית לבין הפיכת הסבל לכוח בורא והעצמה.
"כמה אהבתי": שיר פרידה העוסק בשברון לב ובתהליך של שחרור.
רפאל מביעה בו את עולמה האישי באמירה ש"כל מילה שבשירים שלי זו חתיכה קטנה מהחיים שלי".
השיר ממקם את הכאב לא כגורם ממית אלא ככוח מחשל המלמד לשיר ומותיר אור.
"יידלק האור": מניפסט של התגברות ותקווה מתוך כאב קיומי.
הוא מכיל את המשפט "מתוך החושך יידלק האור, תמות נפשי ואלוהים ישמור" – ביטוי שמקבל משמעות חזקה על רקע סיפורה האישי של רפאל.
+ תאריכי יציאות לאור ופורמטים עבור 22:22אזורתאריך יציאהפורמט (ים)חברת תקליטיםהערותכלל העולם19 באוקטובר 2025הורדה דיגיטלית • הזרמת מוזיקהדי-מיוזיק
22 בינואר הוא היום ה-22 בשנה, בשבוע ה־4 בלוח הגריגוריאני.
עד לסיום השנה, נשארו עוד 343 ימים (344 ימים בשנה מעוברת).
1506 – נוסד המשמר השווייצרי בוותיקן
1863 – פולין, ליטא ובלארוס מתקוממות נגד השלטון הרוסי
1879 – מלחמת הזולו: בני שבט הזולו מביסים את הבריטים בקרב איסאנדלוואנה
1901 – המלכה ויקטוריה הולכת לעולמה בגיל 81 לאחר שמלכה במשך 63 שנים ושבעה חודשים
1924 – רמזי מקדונלד מתמנה לראש הממשלה הראשון של בריטניה מטעם הלייבור
1929 – נפתח הסניף הראשון של רוטרי ישראל
1941 – כחלק ממבצע מצפן כוחות בריטים השתלטו על העיר טוברוק
1948 – מלחמת העצמאות: נפילת שבעת הנוטרים ליד יאזור
1968 – משגר סטורן IB משגר את אפולו 5 במסגרת תוכנית אפולו, הטיסה הבלתי מאוישת הראשונה של 'מודול הירח של אפולו'
1970 – מלחמת ההתשה: כוח צנחנים משתלט על האי שדואן שבמפרץ סואץ
1973 – ניתן פסק דין רו נגד וייד הקובע כי חוק האוסר על הפלות נוגד את חוקת ארצות הברית
1980 – אנדריי סחרוב נעצר ומוגלה לגורקי, לאחר שהביע מחאה נגד מלחמת אפגניסטן
1992 – שיגור משימת מעבורת החלל דיסקברי STS-42 לחקר השפעות מיקרוכבידה
1995 – 22 הרוגים בפיגוע הכפול בצומת בית ליד
1997 – נחיתת מעבורת החלל אטלנטיס STS-81 לאחר ביצוע מפגש ועגינה בתחנת החלל מיר
1998 – נכשל שיגורו של הלוויין "אופק 4"
2006 – אוו מוראלס הוא האינדיאני הראשון שנבחר לנשיא בוליביה
2013 – הבחירות לכנסת התשע עשרה
2020 – פורום השואה העולמי החמישי מתקיים בירושלים
2024 – אירע אסון אל-מע'אזי ברצועת עזה – נהרגו 21 חיילי צה"ל ונפצעו 31 חיילים מפגיעת טיל נ"ט ורקטת RPG
1263 – אבן תיימיה, תאולוג ופרשן אסלאמי סוני (נפטר ב-1328)
1561 – פרנסיס בייקון, פילוסוף ומדינאי אנגלי (נפטר ב-1629)
1552 – וולטר ראלי, סופר, משורר, חייל, חצרן ומגלה ארצות אנגלי (נפטר ב-1618)
1592 – פייר גסנדי, פילוסוף, תאולוג נוצרי, אסטרונום ומתמטיקאי צרפתי (נפטר ב-1655)
1729 – גוטהולד אפרים לסינג, החשוב במחזאי תקופת הנאורות הגרמנים (נפטר ב-1781)
1788 – ג'ורג' ביירון, מגדולי המשוררים הרומנטיים האנגלים (נפטר ב-1824)
1849 – יוהאן אוגוסט סטרינדברג, סופר ומחזאי שוודי (נפטר ב-1912)
1858 – ביאטריס וב, סוציאליסטית, כלכלנית ורפורמיסטית בריטית, מייסדת שותפה של בית הספר לכלכלה של לונדון (נפטרה ב-1943)
1877 – היילמאר שאכט, שר הכלכלה בגרמניה בתקופת שלטון המפלגה הנאצית בין השנים 1935–1937 (נפטר ב-1970)
1865 – וילבור סקוביל, רוקח וכימאי אמריקאי (נפטר ב-1942)
1891 – אנטוניו גראמשי, פוליטיקאי איטלקי (נפטר ב-1937)
1899 – חיים פזנר, פעיל ציוני בשווייץ ומהראשונים להביא לידיעת אמצעי התקשורת את הידיעה על השמדתם של יהודי אירופה (נפטר ב-1981)
1905 – ורדינה שלונסקי, מלחינה ופסנתרנית ישראלית (נפטרה ב-1990)
1908 – לב לנדאו, פיזיקאי יהודי-רוסי, חתן פרס נובל לפיזיקה (נפטר ב-1968)
1909 – או תאנט, דיפלומט בורמזי ומזכ"ל האו"ם השלישי (נפטר ב-1974)
1919 – בטינה אופנהיימר, צלמת ישראלית (נפטרה ב-1972)
1925 – אווה קליין, ביולוגית תאים יהודייה-הונגרייה-שוודית, אימונולוגית, אונקולוגית וחברה חיצונית באקדמיה ההונגרית למדעים (נפטרה ב-2025)
1931 – גלינה זיבינה, אתלטית סובייטית (נפטרה ב-2024)
1935 – לאה נאור, סופרת ישראלית
1936 – אורי ברנשטיין, משורר וסופר ישראלי (נפטר ב-2017)
1938 – פטר מוסטובוי, במאי ומפיק סרטים
1945 – יחיאל קארה, בלשן ישראלי
1949 – דודו זר, שחקן, זמר, מלחין, מדבב וגיטריסט ישראלי
1949 – סטיב פרי, זמר אמריקאי
1951 – אונדריי נפלה, מחליק קרח צ'כוסלובקי שהתחרה בקטגוריית גברים יחידים (נפטר ב-1989)
1953 – ג'ים ג'ארמוש, במאי קולנוע אמריקאי
1953 – בתיה הולין, צלמת ופעילה חברתית ישראלית
1953 – יורגן פומרנקה, כדורגלן ומאמן כדורגל גרמני
1957 – רפי רשף, שדרן רדיו, מגיש טלוויזיה ועיתונאי ישראלי
1958 – אודי אדם, מפקד פיקוד הצפון בעת מלחמת לבנון השנייה
1959 – דורון אביטל, חבר הכנסת, קצין בצה"ל, מפקד סיירת מטכ"ל, מנהל בית הספרים הלאומי ומרצה
1959 – רוני בליץ, שחקן ומדבב ישראלי
1961 – דניאל ג'ונסטון, מלחין, כותב שירים וזמר אמריקני (נפטר ב-2019)
1962 – נעם סולברג, שופט בבית המשפט העליון
1966 – ריק קרופורד, פוליטיקאי אמריקאי
1969 – רועי זו-ארץ, מוזיקאי יוצר, מנצח, פסנתרן, מלחין, מעבד ומפיק מוזיקלי ישראלי
1972 – לירון לבו, שחקן ודוגמן ישראלי
1975 – בלת'זר גטי, שחקן קולנוע וטלוויזיה ומוזיקאי אמריקאי
1975 – אנה לוסיה מנזס, שחקנית, מדבבת ובמאית דיבוב ברזילאית (נפטרה ב-2021)
1977 – הידטושי נקטה, כדורגלן יפני
1982 – אנה ארונוב, רקדנית
1990 – לוג'יק, ראפר, פזמונאי, מחבר ומפיק מוזיקלי אמריקאי
1993 – נטע ברזילי, זמרת ותקליטנית ישראלית, זוכת אירוויזיון 2018
1901 – ויקטוריה, מלכת הממלכה המאוחדת (נולדה ב-1819)
1912 – יוסף ויתקין, איש חינוך ופעיל ציוני (נולד ב-1876)
1945 – אלזה לסקר-שילר, משוררת יהודייה גרמנייה (נולדה ב-1869)
1961 – יובל עמידרור, מוזיקאי ומנצח ישראלי, מנהל קונסרבטוריון שולמית ומראשי תזמורת צה"ל (נולד ב-1912)
1973 – לינדון ג'ונסון, הנשיא השלושים ושישה של ארצות הברית (נולד ב-1908)
1979 – עלי חסן סלאמה, טרוריסט פלסטיני (נהרג על ידי המוסד) (נולד ב-1940)
1991 – גרשון אבנר, דיפלומט ישראלי ומזכיר הממשלה (נולד ב-1919)
1996 – ישראל אלדד, מורה, פובליציסט וממנהיגי הלח"י (נולד ב-1910)
2001 – שניאור ליפסון, פיזיקאי ישראלי ממייסדי האוניברסיטה הפתוחה (נולד ב-1914)
2006 – יואל דה-מלאך, חוקר חקלאות ובוטנאי ישראלי, חתן פרס ישראל (נולד ב-1924)
2007 – חגי פינסקר, מוותיקי הרדיו בישראל והמנהל הראשון של הטלוויזיה הישראלית (נולד ב-1925)
2011 – שמחה ולנר, חבר בוועדה לאנרגיה אטומית ומומחה לאסטרונומיה ובפרט בהקשרה היהודי (נולד ב-1931)
2015 – משה שכטר, ראש מועצה וראש עירייה של מועצה מקומית ועיריית מודיעין, עיריית מודיעין-מכבים-רעות (נולד ב-1934)
2021 – יצחק בלפר, צייר ופסל ישראלי, אחרון יתומי יאנוש קורצ'אק (נולד ב-1923)
2022 – טיק ניאט האן, נזיר בודהיסט, מורה, סופר, משורר ופעיל שלום וייאטנמי (נולד ב-1926)
2022 – אמיתי בן חורין, מומחה וממציא בתחום הזרקת פלסטיק ופיתוח חלקי פלסטיק לתעשיית הרכב (נולד ב-1961)
2024 – ארנו פנזיאס, פיזיקאי אמריקאי יהודי, זוכה פרס נובל לפיזיקה (נולד ב-1933)
2024 – ליאור ליובין, כדורסלן ומאמן כדורסל ישראלי (נולד ב-1977)
22 ביולי הוא היום ה-203 בשנה (204 בשנה מעוברת) בלוח הגרגוריאני.
עד לסיום השנה, נשארו עוד 162 ימים.
1376 – פרסום החלילן מהמלין
1812 – מלחמת חצי האי: כוחות בריטיים בראשות ארתור ולסלי, הדוכס הראשון מוולינגטון מביסים את הצבא הצרפתי ליד סלמנקה, ספרד
1894 – נערך מרוץ המכונית הראשון, מפריז לרואן
1933 – ויילי פוסט הופך לאדם הראשון שטס טיסת סולו מסביב לעולם, כשהוא טס 25,100 ק"מ ב-7 ימים, 18 שעות ו-45 דקות
1934 – מחוץ לתיאטרון הביוגרף בשיקגו אילינוי נורה ג'ון דילינג'ר "אויב הציבור מספר 1" על ידי סוכני ה-FBI ונפצע אנושות
1937 – ניו דיל: הסנאט דוחה את הצעתו של הנשיא פרנקלין דלאנו רוזוולט להוסיף שופטים לבית המשפט העליון
1942 – מתחיל גירוש יהודי גטו ורשה למחנה ההשמדה טרבלינקה
1946 – פיצוץ מלון המלך דוד בירושלים על ידי האצ"ל
1948 – הוקם בית המשפט העליון.
חמשת השופטים הראשונים שכיהנו בו היו: זמורה, אולשן, אסף, דונקלבלום וש"ז חשין
1962 – תוכנית מארינר: החללית מארינר 1 יוצאת משליטה וטסה במסלול לא יציב דקות לאחר שיגורה, ומושמדת
1977 – מנהיג סין דנג שיאופינג נוטל את מושכות השלטון בחזרה
1991 – הרוצח הסדרתי ג'פרי דאהמר נעצר לאחר ששרידים של 11 אנשים נמצאים בדירתו במילווקי ויסקונסין
1992 – ברון הסמים הקולומביאני פבלו אסקובר נמלט מכלאו (בתנאים משופרים) במדיין מפחד הסגרה לארצות הברית
2003 – כוחות ארצות הברית בעיראק הורגים את עודאי וקוסאי, שני בניו של סדאם חוסיין
2009 – ליקוי חמה מלא וממושך בן 6:39 דקות בהודו, סין, והאוקיינוס השקט
2011 – מתקפת טרור מתרחשת בנורווגיה בה נהרגים 77 איש
2016 – פיגוע ירי במינכן בו נרצחו 9 אנשים, 16 אנשים נפצעו ומבצע הפיגוע שם קץ לחייו
2018 – מחאת הלהט"ב נערכת בישראל כנגד אפליה במסגרת חוק הפונדקאות
1210 – ג'ואן מאנגליה, המלכה הרעיה של סקוטלנד (נפטרה ב-1238)
1596 – מיכאיל הראשון, צאר רוסיה, הצאר הראשון ממשפחת רומנוב (נפטר ב-1645)
1865 – הרב אהרון הפנר, רבם של הקהילות קוזמין וירוצ'ין ד"ר לתאולוגיה והיסטוריון יהודי גרמני (נפטר ב-1938)
1888 – זלמן אברהם וקסמן, ביוכימאי ומיקרוביולוג אמריקאי יהודי (נפטר ב-1973)
1892 – ארתור זייס-אינקווארט, פושע מלחמה נאצי, האחראי לפשעים רבים בפולין ובהולנד (הוצא להורג ב-1946)
1923 – בוב דול, סנאטור, מועמד לנשיאות ארצות הברית (נפטר ב-2021)
1934 – לואיז פלטשר, שחקנית אמריקאית זוכת אוסקר, גלובוס הזהב, באפט"א וסאטורן (נפטרה ב-2022)
1934 – לאון רוטמן, חותר קאנו ומאמן יהודי-רומני
1939 – גילה אלמגור, שחקנית ישראלית
1945 – אדל גולדברג, מדענית מחשב אמריקאית
1946 – ג'ים אדגר, פוליטיקאי אמריקאי, איש המפלגה הרפובליקנית (נפטר ב-2025)
1947 – יוסף בנימין לסינג, ראש האגף למיילדות וגינקולוגיה במרכז הרפואי מעייני הישועה, פרופסור מן המניין בבית הספר לרפואה באוניברסיטת תל אביב (נפטר ב-2021)
1949 – אברהם יוסף, רב ופוסק הלכה ספרדי
1949 – דורון אוליפנט, כדורסלן ישראלי
1953 – אבנר אברהמי, עיתונאי, עורך ומעצב
1953 – ציפי שחרור, משוררת, סופרת ועורכת ישראלית
1954 – אל דימיולה, מוזיקאי ג'אז
1954 – דב ניסמן, שחיין ישראלי
1955 – וילם דפו, שחקן קולנוע אמריקאי
1963 – אמיליו בוטרגניו, כדורגלן ספרדי
1965 – שון מייקלס, מתאבק אמריקאי
1975 – שי פרדו, שחקן ומנהל אמנותי ישראלי
1979 – עידן מור, סטנדאפיסט, שחקן ותסריטאי ישראלי
1980 – דירק קאוט, כדורגלן הולנדי
1982 – אנה צ'יצ'רובה, אתלטית רוסיה, אלופה אולימפית בקפיצה לגובה
1982 – שחר ישי, שחקן, זמר ומדבב ישראלי
1989 – יון תומרקין, שחקן ישראלי
1992 – סלינה גומז, שחקנית, זמרת ודוגמנית אמריקאית
1995 – מריליה מנדונסה, זמרת-יוצרת ברזילאית (נפטרה ב-2021)
2013 – הנסיך ג'ורג' מוויילס, השני בסדר הירושה לכתר הבריטי
1540 – יאנוש הראשון זאפויה, אציל הונגרי (נולד ב-1487)
1832 – נפוליאון השני, קיסר צרפת, בנו של נפוליאון בונפרטה (נולד ב-1811)
1932 – פלורנץ זיגפלד, אמרגן של מחזות ומופעים בברודוויי (נולד ב-1867)
1944 – אריאדנה סקריאבינה (לאחר שהתגיירה שינתה שמה לשרה קנוט), משוררת רוסייה ופעילה בתנועת ההתנגדות הצרפתית (נולדה ב-1905)
1992 – יעקב חזן, פוליטיקאי ישראלי, חבר הכנסת, חבר קיבוץ ומחנך (נולד ב-1899)
2003 – עודאי חוסיין, בנו של סדאם חוסיין נשיא עיראק (נולד ב-1964)
2003 – קוסאי חוסיין, בנו של סדאם חוסיין נשיא עיראק (נולד ב-1966)
2008 – מיכאל פסויג, איש ציבור ומנהל ישראלי, מנהיג פועלים, ראש המועצה השני והרביעי של רעננה ומנכ"ל חברת יכין-חק"ל ויו"ר מועצת המנהלים שלה (נולד ב-1916)
2008 – עמוס בן-גוריון, איש משטרה ותעשיין, בנו של דוד בן-גוריון (נולד ב-1920)
2008 – אסטל גטי, שחקנית קולנוע, טלוויזיה ותיאטרון אמריקאית, זוכת פרס אמי ופרס גלובוס הזהב (נולדה ב-1923)
2019 – נינה פינטו אבקסיס, חוקרת פולקלור והומור ועמיתת הוראה במרכז לחקר הלאדינו באוניברסיטת בר-אילן (נולדה ב-1971)
2022 – אלי ניסן, עיתונאי ואיש טלוויזיה ישראלי (נולד ב-1934)
2023 – טלילה לוי בן-זכאי, שחקנית תיאטרון, עיתונאית ותסריטאית ישראלית (נולדה ב-1930)
2024 – ג'ון מאייל, מוזיקאי בלוז בריטי, זמר, נגן גיטרה חשמלית, פסנתר, תופים ומפוחית פה (נולד ב-1933)
2025 – אוזי אוסבורן, זמר הבי מטאל אנגלי וסולן להקת Black Sabbath (נולד ב-1948)
סוואזילנד – יום הולדתו של המלך לשעבר סובהוזה השני
22 בנובמבר הוא היום ה-326 בשנה, (327 בשנה מעוברת), בשבוע ה-47 בלוח הגריגוריאני.
עד לסיום השנה, נשארו עוד 39 ימים.
1220 – פרידריך השני מוכתר ברומא כקיסר האימפריה הרומית הקדושה
1303 – בנדיקטוס האחד עשר מתמנה לתפקיד האפיפיור
1497 – ואסקו דה גאמה, החוקר הפורטוגזי מקיף את כף התקווה הטובה (האירופאי הראשון העושה זאת)
1675 – מלך אנגליה צ'ארלס השני מפזר את הפרלמנט האנגלי
1718 – הפיראט "שחור הזקן" נהרג בקרב
1914 – חיילים הודים כובשים את העיר בצרה שבמסופוטמיה
1918 – כוחות צבא צרפתיים נכנסים לשטרסבורג לאחר בקשת ממשלת אלזס-לורן, ולמעשה מסיימים את עצמאותו בת 11 הימים של החבל
1918 – המרשל יוזף פילסודסקי הופך לנשיא הראשון של פולין
1928 – בולרו של מוריס ראוול מושמע לראשונה בבאלט של אידה רובינשטיין
1940 – 500 סטודנטים הולנדים מפגינים בעיר דלפט כנגד הנאצים
1943 – לבנון מקבלת עצמאות מצרפת
1943 – חיל האוויר המלכותי הבריטי (RAF) מתחיל את ההפצצות על ברלין
1956 – נפתחה אולימפיאדת מלבורן
1960 – האספה הלאומית הצרפתית מחליטה לייצר נשק גרעיני
1963 – ג'ון קנדי, נשיא ארצות הברית, נרצח בדאלאס, טקסס
1963 – לינדון ג'ונסון, סגנו של קנדי, מושבע כנשיא ארצות הברית
1967 – מועצת הביטחון של האו"ם מקבלת את החלטה 242
1968 – The Beatles, אלבומם העשירי של הביטלס הידוע גם בשם "האלבום הלבן", יוצא לאור ברחבי העולם
1972 – ארצות הברית מבטלת את איסור הנסיעות בן ה-22 שנים לסין
1975 – חואן קרלוס הראשון (Juan Carlos I) מוכרז כמלך ספרד
1976 – חוקת אלג'יריה נכנסת לתוקף בעקבות משאל עם
1986 – מייק טייסון מוכתר כאלוף העולם הבלתי מעורער באגרוף במשקל כבד (הצעיר ביותר בהיסטוריה)
1990 – מרגרט תאצ'ר מתפטרת מתפקידה כראש ממשלת בריטניה
1995 – לאחר שכיהן 18 יום כראש ממשלת ישראל בפועל, שמעון פרס מציג את ממשלתו (העשרים ושש במנין הממשלות) בפני הכנסת, ומתחיל כהונה שנייה כראש הממשלה
1995 – סרט האנימציה הראשון שנוצר במלואו בעזרת המחשב על ידי אולפני פיקסאר, "צעצוע של סיפור", יוצא לאור בארצות הברית
2004 – מחאות על זיופים בבחירות לנשיאות באוקראינה מבשרות את תחילתה של המהפכה הכתומה
2005 – אנגלה מרקל מושבעת לקנצלרית גרמניה, ובכך הופכת לאישה הראשונה שמכהנת בתפקיד
2017 – ראטקו מלאדיץ', "הקצב של בוסניה" מורשע בבית הדין הפלילי הבין-לאומי ליוגוסלביה לשעבר בפשעים כנגד האנושות במהלך מלחמת בוסניה ונדון למאסר עולם
1710 – וילהלם פרידמן באך, מלחין ונגן עוגב גרמני (נפטר ב-1784)
1744 – אביגייל אדמס, הגברת הראשונה של ארצות הברית כרעייתו של ג'ון אדמס (נפטרה ב-1818)
1819 – מרי אן אוונס, סופרת בריטית הידועה בשם העט שלה ג'ורג' אליוט (נפטרה ב-1880)
1899 – הוגי קרמייקל, מוזיקאי ג'אז ושחקן קולנוע אמריקאי (נפטר ב-1981)
1901 – יוסף לייטס, מפיק, תסריטאי ובמאי קולנוע וטלוויזיה יהודי-פולני (נפטר ב-1983)
1902 – פיליפ לקלרק, גנרל צרפתי בתקופת מלחמת העולם השנייה (נפטר ב-1947)
1908 – נתן אקרמן, פסיכיאטר אמריקני, מחלוצי הטיפול המשפחתי (נפטר ב-1971)
1910 – לוצ'יה לאורה סאנגנטינו, האדם המבוגר ביותר באיטליה לאחר מותה של קלאודיה בקאריני והאדם החי החמישי בגילו בעולם
1922 – ישראל בן אמיתי, קצין תותחנים ראשי, המנכ"ל הראשון של אוניברסיטת באר שבע (נפטר ב-2011)
1922 – אניטה נובינסקי, היסטוריונית ברזילאית ממוצא יהודי, ילידת פולין (נפטרה ב-2021)
1922 – רוברטו אבלאי, כדורגלן ארגנטינאי ששיחק בעמדת החלוץ (נפטר ב-1982 בערך)
1923 – חנה מרון, שחקנית תיאטרון ישראלית (נפטרה ב-2014)
1926 – אבנר חזקיהו, שחקן תיאטרון וקולנוע ישראלי, אחד משחקניו הבולטים של תיאטרון הקאמרי (נפטר ב-1994)
1928 – פיליפ דיסקין, במאי תיאטרון ישראלי-אמריקאי
1929 – בן הלפגוט, מרים משקולות יהודי בריטי, אלוף מספר מכביות (נפטר ב-2023)
1929 – שמואל בוגלר, ניצול שואה, משבויי גוש עציון במלחמת העצמאות, תת ניצב במשטרת ישראל ומזכ"ל המועצה הלאומית למניעת תאונות (נפטר ב-2022)
1930 – פרדיננד פון ביסמרק, פוליטיקאי גרמני, נסיך בית האצולה ביסמרק (נפטר ב-2019)
1933 – פיליפין דה רוטשילד, הבעלים של היקב הצרפתי שאטו מוטון רוטשילד (נפטרה ב-2014)
1940 – טרי גיליאם, במאי קולנוע אמריקאי
1943 – בילי ג'ין קינג, אלופת טניס אמריקאית
1943 – נעמי בלומנטל, חברת הכנסת מטעם הליכוד בכנסות ה-13 עד ה-16
1944 – יצחק מרדכי, אלוף בצה"ל ושר בממשלות ישראל
1948 – רדומיר אנטיץ', כדורגלן ומאמן כדורגל סרבי (נפטר ב-2020)
1950 – סטיבן ואן זאנדט, מוזיקאי ושחקן אמריקאי
1952 – עודד בן-עמי, עיתונאי ואיש תקשורת ישראלי, דובר צה"ל
1955 – עדי רנרט, קלידן ומעבד מוזיקלי ישראלי
1956 – פרננדו גומש, כדורגלן פורטוגזי (נפטר ב-2022)
1958 – ג'יימי לי קרטיס, שחקנית קולנוע אמריקאית
1965 – מאדס מיקלסן, שחקן דני
1967 – בוריס בקר, טניסאי גרמני
1967 – מארק רופאלו, שחקן קולנוע אמריקאי
1968 – חיה סמיר, זמרת ישראלית ממוצא ערבי-מצרי
1971 – אלון מזרחי, כדורגלן ישראלי
1971 – אבי גרייניק, בדרן, שחקן ומוזיקאי ישראלי
1974 – חיים אתגר, מנחה טלוויזיה ישראלי
1973 – ישי גולן, שחקן ישראלי
1978 – דדי בן דיין, כדורגלן ישראלי
1980 – שון פנינג, מתכנת אמריקאי, מפתח "נאפסטר"
1981 – שרון ליפקינד, שחקנית ישראלית
1983 – יעל אודם, עיתונאית ישראלית
1984 – סקרלט ג'והנסון, שחקנית קולנוע וזמרת אמריקאית
1987 – ג'פרי שולו, מתאבק אמריקאי
1987 – מרואן פלאיני, כדורגלן בלגי ממוצא מרוקאי
1988 – ג'יימי קמפבל באוור, שחקן, זמר ודוגמן אנגלי
1992 – דנה זרמון, דוגמנית ואושיית אופנה ורשת ישראלית
1993 – מרק סולר, רוכב אופני כביש ספרדי-קטלוני
1995 – גאיה גור אריה, שחקנית ישראלית
365 – פליקס השני, אנטי אפיפיור
1617 – אהמט הראשון, הסולטאן הארבעה-עשר של האימפריה העות'מאנית (נולד ב-1590)
1710 – ברנרדו פאסקוויני, מלחין איטלקי (נולד ב-1637)
1963 – קלייב סטפלס לואיס, סופר, כתב את סדרת ספרי הפנטזיה האלגוריים דברי ימי נרניה (נולד ב-1898)
1967 – חיים בן-דוד, אלוף בצה"ל, המזכיר הצבאי של ראש הממשלה דוד בן-גוריון, ראש אגף כוח האדם, שגריר באתיופיה (נולד ב-1919)
1980 – מיי וסט, שחקנית ומחזאית אמריקאית (נולדה ב-1893)
1992 – סטרלינג הולוויי, שחקן אמריקני (נולד ב-1905)
2003 – שמואל ארד, אלוף בצה"ל, מפקד חטיבת הצנחנים, מפקד עוצבת האש, קצין חי"ר וצנחנים ראשי, ראש חטיבת המבצעים ומפקד פיקוד העורף (נולד ב-1947)
2010 – אברהם סיוון, קצין צה"ל במילואים בדרגת אלוף-משנה, מפקד יחידת דובדבן (נולד ב-1954)
2014 – ישראל זמיר, סופר ועיתונאי ישראלי (נולד ב-1929)
2017 – דיתה פרח, לוחמת וטייסת בפלמ"ח, רקדנית וכוריאוגרפית (נולדה ב-1924)
2019 – יאיר הופמן, פרופסור בחוג למקרא באוניברסיטת תל אביב (נולד ב-1937)
2019 – הנרי סובל, רב רפורמי ברזילאי-אמריקאי (נולד ב-1944)
2019 – משה גבעוני, שחיין ישראלי, מושתל לב-ריאה הישראלי הראשון (נולד ב-1970)
2023 – עמנואל לה רואה לדורי, היסטוריון צרפתי (נולד ב-1929)
ערב הסעודית: יום הניצחון על ארגנטינה (במונדיאל 2022)
21 בנובמבר – 23 בנובמבר
22 במאי הוא היום ה-142 בשנה (143 בשנה מעוברת), בשבוע ה-21 בלוח הגרגוריאני.
עד לסיום השנה, נשארו עוד 223 ימים.
1455 – מלחמות השושנים נפתחות בקרב סנט אולבנס הראשון בו מנצח ריצ'רד דוכס יורק את נאמני הנרי השישי
1843 – השיירה הראשונה עוברת בנתיב אורגון – הדרך שהובילה מטקסס לעבר אורגון וקליפורניה ואפשרה את כיבוש המערב
1844 – עלי מוחמד שיראזי מייסד את הבאביזם
1926 – מופע הבכורה של תיאטרון האהל נערך בתל אביב
1939 – גרמניה הנאצית ואיטליה הפאשיסטית חותמות על הסכם ברית הפלדה
1945 – תימן מצטרפת לליגה הערבית
1947 – דוקטרינת טרומן מוצגת בסנאט של ארצות הברית להגשת עזרה לטורקיה ויוון
1960 – רעידת האדמה בוואלדיביה, רעידת אדמה במגניטודה 9.5 גורמת ל-1,655 הרוגים בצ'ילה
1967 – האו"ם נענה לדרישת נאצר לפינוי כוחותיו מסיני ורצועת עזה
1969 – במסגרת תוכנית אפולו האמריקאית, רכב הנחיתה הירחי של אפולו 10 מתנתק ומתחיל בירידה לכיוון הירח
1970 – פיגוע באוטובוס ילדי אביבים
1981 – נחיתת סויוז 40 החוזרת מתחנת החלל סאליוט 6, עם הקוסמונאוט הרומני הראשון, לאחר שהות בחלל של 7 ימים ו-20 שעות
1992 – נפתחה "גלריה לימבוס" בתל אביב-יפו
2006 – השלמת פרויקט גנום האדם
2010 – טיסה 812 של חברת אייר אינדיה אקספרס התרסקה בעיר מנגלור שבדרום הודו; 158 מנוסעי המטוס נהרגו ורק 8 אנשים שרדו
2012 – משגר פאלקון 9 משגר את משימת חללית דרגון COTS2, משימת האספקה המסחרית הראשונה שעגנה בתחנת החלל הבין-לאומית
2017 – פיגוע במנצ'סטר בו נהרגו 22 בני אדם ועוד עשרות נפצעו בהופעה של זמרת הפופ אריאנה גרנדה
2020 – טיסה 8303 של פקיסטן אינטרנשיונל איירלינס התרסקה במהלך הנחיתה בשדה התעופה בקראצ'י.
מתוך 91 הנוסעים ו-8 אנשי הצוות נהרגו כולם למעט שני ניצולים
2021 – גמר האירוויזיון 2021: איטליה מנצחת בתחרות עם 524 נקודות
2021 – במסגרת משימת טיאנוון-1 הסינית על מאדים, הרובר ג'וז'ונג נפרש ומתחיל לעבוד
1859 – ארתור קונאן דויל, סופר, מחבר ספרי "שרלוק הולמס" (נפטר ב-1930)
1885 – ג'אקומו מאטיאוטי, פוליטיקאי איטלקי (נרצח ב-1924)
1894 – אוולין יו בארקר, מפקד הכוחות הבריטיים בארץ ישראל (נפטר ב-1983)
1906 – ליס מלר, משוררת גרמנייה-ישראלית, ספרנית ומתרגמת (נפטרה ב-1976)
1907 – לורנס אוליבייה, שחקן קולנוע ותיאטרון בריטי (נפטר ב-1989)
1919 – אנה קוז'מינסקה, גיבורה פולנייה בתקופת מלחמת העולם השנייה ושואת יהודי פולין, הוכרה כחסידת אומות העולם (נפטרה ב-2021)
1923 – מיכאל שיר, סופר ישראלי, מייסד ועורך "אצבעוני" (נפטר ב-2006)
1924 – שארל אזנבור, זמר, מלחין, שחקן קולנוע ופזמונאי צרפתי (נפטר ב-2018)
1928 – רוברט פרוש, מנהל סוכנות החלל הלאומית לאווירונאוטיקה וחלל של ארצות הברית (נפטר ב-2020)
1930 – הארווי מילק, פוליטיקאי אמריקאי (נרצח ב-1978)
1933 – יורם רונן, עיתונאי, שדרן רדיו ומגיש טלוויזיה (נפטר ב-1997)
1935 – לאונרדו דל וקיו, איש עסקים איטלקי, יושב ראש ומייסד חברת לוקסוטיקה (נפטר ב-2022)
1936 – יגאל לוסין, עיתונאי, יוצר סרטים תיעודיים היסטוריים וחוקר ספרות ישראלי
1937 – ויקטור פונדלניק, כדורגלן סובייטי ששיחק בעמדת החלוץ (נפטר ב-2020)
1937 – רפאל בנבנשתי, איש ציבור המשמש חבר הנהלה של מרכז ישראל פלסטין למחקר ומידע
1942 – טד קזינסקי, רוצח סדרתי, טרוריסט אמריקאי ואנרכו-פרימיטיביסט שפעל לבדו (נפטר ב-2023)
1945 – עובדיה עלי, ראש עיריית עפולה, חבר הכנסת וסגן שר מטעם הליכוד
1948 – דן סממה, עיתונאי ישראלי ומעורכי מבט לחדשות בערוץ הראשון (נפטר ב-2009)
1949 – מחמוד גנאים, חוקר הספרות הערבית המודרנית והנשיא הראשון של האקדמיה ללשון הערבית בישראל (נפטר ב-2021)
1955 – יהודה קרויזר, רב היישוב מצפה יריחו וראש ישיבת הרעיון היהודי
1956 – סאם אורבאום, עיתונאי והומוריסט ישראלי
1959 – דייוויד בלאט, מאמן כדורסל ישראלי
1959 – מוריסי, זמר בריטי וסולן להקת הסמית'ס
1960 – הידאקי אנו, במאי קולנוע יפני
1964 – אורנה יקיר, שדרנית רדיו, מחזאית וסופרת ילדים ישראלית (נפטרה ב-2008)
1965 – שלמה לחיאני, ראש עיריית בת ים לשעבר
1966 – גלעד עדין, עיתונאי ישראלי
1968 – יואב לימור, עיתונאי, שדר רדיו וטלוויזיה ישראלי
1970 – נעמי קמפבל, דוגמנית
1970 – שמוליק טיאר, שדרן רדיו ותקליטן ישראלי
1973 – מאיה שעיה, יוצרת, תסריטאית ומחזאית
1974 – שי-לי ליפא, מחברת ספרי בישול, מתכונאית (מפתחת מתכונים), עיתונאית אוכל, עורכת קולינרית ומגישת תוכנית בישול בטלוויזיה
1975 – נועה תשבי, שחקנית, זמרת, דוגמנית, מנחת טלוויזיה ומפיקה ישראלית
1975 – יועז הנדל, פוליטיקאי, היסטוריון ופובליציסט ישראלי
1976 – ג'יזל סילבר, שחקנית ישראלית
1978 – ג'יניפר גודווין, שחקנית קולנוע וטלוויזיה אמריקאית
1979 – ניסן שור, עיתונאי, מבקר תרבות, תסריטאי ובמאי דוקומנטרי וסופר ישראלי
1981 – דניאל בריאן, מתאבק ב-WWE
1986 – רן בכור, יוצר בתחום התיאטרון, מחזאי, במאי ושחקן טלוויזיה וקולנוע ישראלי
1987 – אלמה דישי, שחקנית ישראלית
1987 – נובאק ג'וקוביץ', טניסאי סרבי
1987 – ארתורו וידאל, כדורגלן צ'יליאני
1990 – דועא מסארווה, שחיינית ערבייה-ישראלית
2001 – אמה צ'מברלין, יוטיוברית, אושיית רשת ומגישת פודקאסט אמריקאית
1825 – לסקרינה בובולינה, לוחמת עצמאות יווניה (נולדה ב-1771)
1946 – קרל הרמן פרנק, מושל צ'כיה מטעם גרמניה הנאצית, הוצא להורג (נולד ב-1898)
1985 – וולפגנג ריית'רמן, אנימטור, במאי ומפיק אמריקאי (נולד ב-1909)
2002 – צבי עזריה, חבר הנהלת יד ושם, רב ביוגוסלביה ובגרמניה ורבּהּ הראשון של סביון (נולד ב-1913)
2010 – מרטין גרדנר, כותב אמריקאי, בעיקר של מדע פופולרי (נולד ב-1914)
2014 – אורי אליצור, פובליציסט ועיתונאי ועורך מקור ראשון (נולד ב-1946)
2017 – ניקי היידן, רוכב אופנועי מרוץ אמריקני שהיה אלוף MotoGP ב-2006 (נולד ב-1981)
2020 – אלבר ממי, סופר, סוציולוג, אינטלקטואל ופילוסוף יהודי-צרפתי (נולד ב-1920)
2020 – ליאור בירקאן, שחיינית, אלופת ישראל ושיאנית ישראל בשחייה (נולדה ב-1963)
2021 – עדי צמח, פילוסוף, מבקר וחוקר ספרות ישראלי (נולד ב-1935)
2021 – מוטי רוזנבלום, מנכ"ל מועצת העיתונות והתקשורת בישראל, עיתונאי ועורך במעריב, בגלי צה"ל ובטלוויזיה בכבלים (נולד ב-1946)
2021 – פרנססק ארנאו, כדורגלן ספרדי-קטלאני ששיחק בעמדת השוער (נולד ב-1975)
2022 – הובי אלישע, ציירת ישראלית אימפרסיוניסטית (נולדה ב-1927)
2022 – עדנה שכטמן, פרופסור לסטטיסטיקה במחלקה להנדסת תעשייה וניהול באוניברסיטת בן-גוריון (נולדה ב-1948)
2025 – זכריא סינוואר, היסטוריון פלסטיני (נולד ב-1965)
סרי לנקה – יום הגיבורים הלאומיים
תימן – יום האחדות הלאומית
עד לסיום השנה, נשארו עוד 253 ימים.
1488 – מהדורה ראשונה של תנ"ך שלם ומנוקד יוצאת לאור בבית הדפוס של משפחת שונצינו בעיר סונצ'ינו, איטליה
1500 – פדרו קברל הפורטוגלי הוא האירופאי הראשון שמגיע לברזיל
1913 – מתחילה הפצת פראבדה, העיתון הרשמי של המפלגה הקומוניסטית של ברית המועצות
1945 – השואה: כוחות הצבא האדום משחררים את מחנה הריכוז זקסנהאוזן
1948 – מלחמת העצמאות: כוחות ההגנה משתלטים על חיפה
1963 – אסון טביעת הנערות בחוף שרתון – תשע נערות נספו בטביעה
1970 – יום כדור הארץ מצוין לראשונה
1971 – במסגרת תוכנית סאליוט הסובייטית, שיגור החללית המאוישת סויוז 10 לתחנת החלל סאליוט 1. החללית לא הצליחה לעגון בתחנה וחזרה לכדור הארץ אחרי פחות מיומיים
1978 – הזמר הישראלי יזהר כהן זוכה בתחרות האירוויזיון בשירו "אבניבי"
1983 – החללית סויוז T-8 נוחתת בחזרה לאחר שלא הצליחה לעגון בתחנת החלל סאליוט 7
1990 – שני מסוקי יסעור של חיל האוויר הישראלי התנגשו במהלך טיסת אימון בבקעת הירדן והתרסקו.
בתאונה נספו שבעה אנשי צוות אוויר
1993 – מוזיאון השואה האמריקאי נחנך בוושינגטון
2010 – טיסת החלל הראשונה של מטוס החלל הצבאי האמריקאי בואינג X-37
2020 – שוגר נור-1, לוויין הריגול הצבאי האיראני הראשון
2025 – חמושים המזוהים עם ארגון הטרור הפקיסטני 'חזית ההתנגדות' הרגו 26 בני אדם ופצעו יותר מ-20 בפיגוע בעיירה פאהלגם בג'אמו וקשמיר.
בעקבות זאת התחיל הסכסוך ההודי-פקיסטני ב-2025
1451 – איזבלה, מלכת קסטיליה, ועם נישואיה לפרננדו השני מאראגון גם מלכת ספרד (נפטרה ב-1504)
1840 – אודילון רדון, צייר, רשם, גרפיקאי וסופר צרפתי (נפטר ב-1916)
1870 – ולדימיר איליץ' לנין, מייסד ברית המועצות (נפטר ב-1924)
1904 – רוברט אופנהיימר, פיזיקאי אמריקאי יהודי, אבי פצצת האטום (נפטר ב-1967)
1909 – ריטה לוי-מונטלצ'יני, נוירולוגית איטלקית, כלת פרס נובל (נפטרה ב-2012)
1916 – יהודי מנוחין, כנר ומנצח אמריקאי יהודי (נפטר ב-1999)
1920 – ולרי פטרוב, תסריטאי מחזאי, סופר ילדים, ומשורר בולגרי ממוצא יהודי (נפטר ב-2014)
1922 – צ'ארלס מינגוס, מוזיקאי ג'אז בסיסט אמריקאי (נפטר ב-1979)
1925 – יעקב נחושתן, איש ציבור ומשפטן ישראלי (נפטר ב-2019)
1929 – מייקל עטיה, מתמטיקאי בריטי ממוצא לבנוני וסקוטי (נפטר ב-2019)
1930 – עדה פיינברג-סירני, חברת הכנסת מטעם המערך (נפטרה ב-2025)
1934 – אהרון אספיס, מורה למתמטיקה ישראלי ומחבר ספרי לימוד מתמטיים (נפטר ב-2021)
1937 – ג'ק ניקולסון, שחקן אמריקאי, 3 פעמים זוכה פרס אוסקר
1939 – אורי אור, אלוף בצה"ל וחבר הכנסת
1940 – מארי-ז'וזה נאט, שחקנית קולנוע וטלוויזיה צרפתייה (נפטרה ב-2019)
1941 – דן לחמן, פעיל חברתי בתחום ההגנה על זכויות הפרט, תסריטאי ומבקר תרבות (נפטר ב-2012)
1943 – לואיז גליק, משוררת אמריקאית, המשוררת הלאומית בשירות ספריית הקונגרס, זוכת פרס פוליצר (נפטרה ב-2023)
1946 – ג'ון ווטרס, במאי קולנוע אמריקאי
1947 – שמואל רוזנטל, כדורגלן ישראלי
1950 – יורם לוינשטיין, מורה ישראלי למשחק
1951 – שמואל אביטל, חבר הכנסת מטעם מפלגת העבודה ושר בלי תיק מטעם מפלגת עם אחד
1954 – רומן ברונפמן, איש ציבור, פעיל עלייה, עיתונאי ואיש עסקים ישראלי, כיהן כחבר הכנסת וכיו"ר מפלגת הבחירה הדמוקרטית
1957 – דונלד טוסק, ראש ממשלת פולין
1966 – ג'פרי דין מורגן, שחקן אמריקאי
1969 – אורי לשמן, מוזיקאי רב תחומי, מלחין, מנצח ומעבד, יזם ואיש חינוך ישראלי
1973 – עופר טלקר, כדורגלן ישראלי
1974 – מנסור עבאס, פוליטיקאי ישראלי, יושב ראש מפלגת רע"ם
1977 – מארק ואן בומל, כדורגלן הולנדי
1978 – חילי טרופר, שר התרבות והספורט מטעם מפלגת כחול לבן
1982 – קאקה, כדורגלן ברזילאי
1986 – אמבר הרד, שחקנית אמריקאית
1987 – דוד לואיז, כדורגלן ברזילאי
1987 – ג'ון אובי מיקל, כדורגלן ניגרי
1990 – משין גאן קלי, ראפר ושחקן קולנוע מקליבלנד שבאוהיו
1992 – ורדאן ארורה, זמר-יוצר ושחקן אמריקאי ממוצא הודי
2002 – גל כהן גרומי, שחיין ישראלי
296 – קאיוס, האפיפיור ה-28 (שנת לידה לא ידועה)
1863 – גבריאל ריסר, משפטן, פוליטיקאי גרמני ולוחם למען האמנציפציה של יהודי גרמניה (נולד ב-1806)
1989 – אמיליו סגרה, פיזיקאי איטלקי-אמריקני, חתן פרס נובל לפיזיקה (נולד ב-1905)
2016 – איזבל דינואר, מושתלת הפנים הראשונה בעולם (נולדה ב-1967)
2017 – יוסף נוימן, פרופסור לביולוגיה ופילוסופיה באוניברסיטת תל אביב (נולד ב-1930)
2017 – מיקלה סקרפוני, רוכב אופני כביש איטלקי (נולד ב-1979)
2019 – התר הרפר, זמרת אופרה אירית בקול סופרן (נולדה ב-1930)
2019 – בילי מקניל, כדורגלן ששיחק בעמדת הבלם ומאמן סקוטי (נולד ב-1940)
2019 – ירון זילברברג, פיזיקאי ישראלי, פרופסור במחלקה לפיזיקה של מערכות מורכבות במכון ויצמן למדע וחבר האקדמיה הישראלית למדעים (נולד ב-1951)
2020 – שירלי נייט, שחקנית קולנוע, טלוויזיה ותיאטרון אמריקאית (נולדה ב-1936)
2023 – עמנואל אלנקוה, עיתונאי ואיש תקשורת ישראלי (נולד ב-1935)
2023 – ליאורה חשין, צלמת ועיתונאית ישראלית (נולדה ב-1949)
2024 – ארנסט מסטמקר, חוקר גרמני בתחום מדע המשפט (נולד ב-1926)
שיאו של מטר המטאורים לירידים
בנצרות מציינים את המרטיר סוטריוס
22 ביוני הוא היום ה-173 בשנה (174 בשנה מעוברת), בשבוע ה-25 בלוח הגרגוריאני.
עד לסיום השנה, נשארו עוד 192 ימים.
217 לפנה"ס – תלמי הרביעי מלך מצרים מביס את אנטיוכוס השלישי מלך הממלכה הסלאוקית בקרב רפיח
431 – ועידת אפסוס, הוועידה האקומנית השלישית, מתכנסת באפסוס שבאסיה הקטנה בהוראת הקיסר המזרחי תאודוסיוס השני.
הוועידה עוסקת במינות הנסטוריאנית והפלאגיאנית
1633 – גלילאו גליליי אולץ על ידי האפיפיור לסגת מדעותיו לגבי כדור הארץ שמקיף את השמש
1815 – נפוליאון בונפרטה מוותר בשנית על תוארו כקיסר צרפת.
1853 – הברון אוסמן מתמנה למושל מחוז הסן על ידי נפוליאון השלישי ומתחיל את התכנון והבנייה מחדש של פריז
1870 – הסנט האמריקאי מקים את משרד המשפטים
1911 – ג'ורג' החמישי מוכתר כמלך הממלכה המאוחדת
1922 – פילדמרשל סר הנרי יוז וילסון נרצח בלונדון על ידי ה-IRA, הרצח הפוליטי הראשון בבריטניה מאז 1812
1936 – סטודנט לשעבר באוניברסיטת וינה ירה למוות במוריץ שליק, פילוסוף גרמני והאב המייסד של הפוזיטיביזם הלוגי והחוג הווינאי מתוך מחשבה כי שליק יהודי, דבר שנתגלה כחסר כל שחר
1940 – מלחמת העולם השנייה: צרפת נכנעת לגרמניה לאחר שישה שבועות של לחימה
1941 – מלחמת העולם השנייה: מבצע ברברוסה (פלישת גרמניה לברית המועצות) מתחיל
1942 – בטירת צבי שבארץ ישראל נרשמת הטמפרטורה הגבוהה ביותר שנמדדה אי פעם ביבשת אסיה (54.3 מעלות צלזיוס)
1942 – הקמת הבריגדה היהודית בצבא הבריטי
1948 – הספינה אלטלנה מופגזת ומוטבעת מול חופי תל אביב
1955 – פסק הדין במשפט קסטנר מוצא אותו אשם בשיתוף פעולה עם הנאצים
1978 – התגלה כארון, שהוגדר תחילה כירח של פלוטו אך מאוחר יותר שונה מעמדו לכוכב לכת ננסי
1986 – הכדורגלן הארגנטינאי דייגו מראדונה כובש את שער "יד האלוהים" מול אנגליה ברבע גמר גביע העולם במקסיקו
1995 – האונייה מינרל דמפייר טובעת בים סין הדרומי לאחר התנגשות עם אוניית צובר קוריאנית.
29 אנשי צוותה, בהם 8 ישראלים, נהרגים בתאונה
2010 – לוויין הביון הישראלי אופק 9, משוגר מבסיס חיל האוויר בפלמחים, ישראל
2021 – נהרס בניין הטלוויזיה הישראלית בירושלים, ששימש את רשות השידור והערוץ הראשון
2025 – מבצע עם כלביא – חיל האוויר האמריקאי הפציץ 3 מתקני גרעין באיראן
1805 – ג'וזפה מציני, מנהיג בתנועה לאיחוד איטליה (נפטר ב-1872)
1837 – פול מורפי, נחשב כאמן השחמט הטוב ביותר בתקופתו (נפטר ב-1884)
1864 – הרמן מינקובסקי, מתמטיקאי ופיזיקאי גרמני ממוצא יהודי (נפטר ב-1909)
1898 – אריך פאול רמרק (שם העט שלו: אריך מריה רמרק), סופר גרמני (נפטר ב-1970)
1905 – עדה סרני, ממקימי גבעת ברנר, מראשי המוסד לעלייה ב' באיטליה וכלת פרס ישראל על תרומה מיוחדת לחברה ולמדינה (נפטרה ב-1997)
1906 – בילי ויילדר, תסריטאי ובמאי קולנוע (נפטר ב-2002)
1910 – קונראד צוזה, מהנדס גרמני וחלוץ בתחום המחשבים (נפטר ב-1995)
1915 – שמואל שור, פרופסור לרדיולוגיה אבחנתית, מבנאי הרפואה המודרנית בישראל (נפטר ב-2007)
1915 – שמואל ורסס, חוקר ספרות ישראלי, פרופסור לספרות עברית באוניברסיטה העברית בירושלים וחתן פרס ישראל לשנת תשמ"ט (נפטר ב-2010)
1925 – חגי פינסקר, מוותיקי הרדיו בישראל והמנהל הראשון של הטלוויזיה הישראלית (נפטר ב-2007)
1926 – שרגא גפני, סופר ישראלי פורה ומתרגם לעברית (נפטר ב-2012)
1926 – אליקים העצני, עורך דין ופובליציסט ישראלי, חבר במועצת יש"ע וחבר הכנסת ה-12 מטעם מפלגת "התחיה" (נפטר ב-2022)
1931 – טרויוקי אוקאזקי, מאמן קראטה יפני (נפטר ב-2020)
1932 – פרונלה סקיילס, שחקנית אנגלייה (נפטרה ב-2025)
1933 – אבריסטו דה מסדו, כדורגלן ומאמן כדורגל ברזילאי
1933 – דיאן פיינסטיין, פוליטיקאית אמריקאית, ראש העיר סן פרנסיסקו, סנטורית שייצגה את מדינת קליפורניה (נפטרה ב-2023)
1936 – קריס קריסטופרסון, זמר קאנטרי, פזמונאי ושחקן (נפטר ב-2024)
1938 – שאול קנז, אמן, קריקטוריסט וצייר ישראלי (נפטר ב-2022)
1939 – עדה יונת, ביוכימאית ישראלית, כלת פרס נובל לכימיה לשנת 2009
1944 – עדנה ארבל, שופטת בית המשפט העליון
1945 – אלכסנדר פיינס, כימאי יהודי אמריקאי ישראלי (נפטר ב-2024)
1947 – דוד לנדאו, עיתונאי, ועורך העיתון הארץ (נפטר ב-2015)
1947 – ברונו לאטור, פילוסוף, סוציולוג ואנתרופולוג צרפתי (נפטר ב-2022)
1949 – לינדזי וגנר, שחקנית קולנוע וטלוויזיה אמריקאית
1949 – אליזבת וורן, פוליטיקאית ואקדמאית אמריקאית
1949 – מריל סטריפ, שחקנית קולנוע אמריקאית
1952 – אוהד נהרין, רקדן וכוריאוגרף ישראלי
1952 – עמי גדליה, סופרת ילדים ישראלית
1953 – סינדי לאופר, זמרת פופ-רוק אמריקאית
1954 – ז'וזה ברונר, פרופסור בפקולטה למשפטים ובמכון להיסטוריה ופילוסופיה של המדעים והרעיונות ע"ש כהן באוניברסיטת תל אביב
1956 – יורם ראב"ד, עורך דין ישראלי
1957 – דוד פתאל, מלונאי ואיש עסקים ישראלי
1958 – ברוס קמפבל, שחקן קולנוע
1962 – קלייד דרקסלר, כדורסלן אמריקאי
1964 – דן בראון, סופר אמריקאי
1965 – לובומיר מוראבצ'יק, כדורגלן ומאמן סלובקי
1966 – עמנואל סנייה, שחקנית קולנוע צרפתיה
1969 – יריב לוין, שר המשפטים, יושב ראש הכנסת וחבר הכנסת מטעם מפלגת הליכוד
1970 – דני מנקין, במאי קולנוע, טלוויזיה, תסריטאי קולנוע וטלוויזיה ומפיק ישראלי
1969 – חגי לפיד, תסריטאי, במאי ועורך תוכניות טלוויזיה
1974 – דונלד פייז'ון, שחקן טלוויזיה וקולנוע אמריקאי
1974 – מרינה שויף, שחקנית ישראלית
1975 – אודי גוטשלק, שחקן, בדרן ואמן סטנד-אפ ישראלי
1975 – אוריה שביט, חוקר חברות איסלאמיות, סופר ועיתונאי ישראלי
1976 – יוסף סוויד, שחקן קולנוע, תיאטרון וטלוויזיה ורקדן ערבי-ישראלי
1980 – אמיר וולף, במאי ושחקן ישראלי
1983 – מרחב מוהר, מתאגרף ישראלי
1985 – סופוקליס שחורציאניטיס, כדורסלן יווני
1985 – יאקוב פוגלסן, רוכב אופני כביש דני
1988 – עומרי כספי, הכדורסלן הישראלי הראשון בליגת ה-NBA
1874 – הווארד סטאונטון, אמן שחמט ומלומד אנגלי (נולד ב-1810)
1936 – מוריץ שליק, פילוסוף גרמני והאב המייסד של הפוזיטיביזם הלוגי והחוג הווינאי (נולד ב-1882)
1967 – שלמה אלטון, אלוף-משנה בצה"ל, כיהן כמפקד חטיבת גולני ומפקד בית הספר לקצינים (נולד ב-1927)
1969 – ג'ודי גרלנד, שחקנית קולנוע אמריקאית (נולדה ב-1922)
1974 – דריוס מיו, מלחין ומורה יהודי-צרפתי (נולד ב-1892)
1987 – פרד אסטר, רקדן, כוריאוגרף, זמר ושחקן אמריקאי (נולד ב-1899)
1989 – מנחם שטרן, פרופסור להיסטוריה של עם ישראל, מגדולי חוקרי תקופת הבית השני (נולד ב-1925)
1993 – פט ניקסון, אשת נשיא ארצות הברית ריצ'רד ניקסון (נולדה ב-1912)
2007 – ברוך בר-לב, קצין בדרגת אלוף-משנה בצה"ל, פיקד על חטיבה 14, ראש מטה פיקוד המרכז במלחמת ששת הימים ונספח צה"ל ומשרד הביטחון באוגנדה (נולד ב-1924)
2008 – ג'ורג' קרלין, סטנדאפיסט ושחקן אמריקאי (נולד ב-1937)
2013 – גארי דייוויד גולדברג, סופר ומפיק אמריקאי (נולד ב-1944)
2021 – צבי טל, שופט בבית המשפט העליון בישראל (נולד ב-1927)
2022 – משה בן דרור, מפקד מחלקת סיור ומפקד פלוגה בפלמ"ח והמפקד האחרון של הגדוד החמישי של חטיבת הראל (נולד ב-1922)
2022 – יורי טרמאק, אתלט סובייטי ממוצא אסטוני (נולד ב-1946)
2024 – משה וולפסון, משפיע חסידי אמריקאי וראש קהילות "אמונת ישראל" (נולד ב-1925)
2024 – אריה איסר, מבכירי הגאולוגים בישראל ובעל שם בחקר ההידרולוגיה (נולד ב-1928)
2024 – רפאל אדרי, חבר הכנסת ושר בממשלת ישראל (נולד ב-1937)
2025 – ארנלדו פומודורו, פַּסָּל איטלקי, צורף ומעצב תפאורות (נולד ב-1926)
הכנסייה האנגליקנית – חגיגת יום אלבן הקדוש
קרואטיה – יום המאבק נגד פשיזם